שיחה:פסטיבל ביירוית

message: *"כתוצאה מכך זכו עולי הרגל לביירוית לראות את להקת העזים האמיתיות של פריקה, את העורבים של ווטאן, ואת הדוב והקרפדה של זיגפריד" - מי אלו פריקה, ווטאן וזיגפריד?
*הערך דורש עדכון מסוים - הקטע "ההפקה הבאה של "הטבעת" בהצגת בכורה תהיה בשנת 2006" ואחריו.
*הציטוט "מתוך מאמר של דליה שחורי, מוסף גלריה, עתון הארץ, 10 באוגוסט 2006" אינו ברור, ואף מטעה - יש העלולים להבין שהערך הועתק כולו ממאמר של דליה שחורי ב"הארץ". אני מניח שהכוונה היא למשפט האחרון בערך, אבל גם אז עדיף או להסיר את הציטוט או לכתוב את תוכנו מחדש, אבל ניכר עליו שהוא אינו כתוב אנציקלופדי (גם אם אין הוא ציטוט).
*כדאי לכתוב בערך מה הם מקורותיו. אפילו לייבאם מוויקיאנגלית. 
בסך הכול: עבודה טובה, תשואות! תומר - שיחה 00:53, 19 במאי 2008 (IDT)
replies: text: תיקנתי והוספתי בהתאם להערותיך. בקשר למקורות הערך, נאמר לי לא פעם כי אין לציין בערך העברי מקורות שסייעו לכתיבת הערך האנגלי, כיון שאני, כותבת הערך בעברית, לא הסתמכתי על מקורות אלה בעצמי. צויין בתקציר, שהערך מתורגם מאנגלית, וכל הרוצה יכול לגשת לערך האנגלי ולראות מה היו מקורותיו. הכנסתי כמה קישורים חיצוניים עדכניים למדי, אך כתוספת ולא כמקורות לערך. בכלל, כל נושא המקורות והרפרנסים מורכב ושנוי במחלוקת, ואינני רוצה לעסוק בו. לסיכום, אני חושבת שהערך בשל להיות מועמד למומלץ, ואשמח אם מומחי המוזיקה שלנו יאשרו זאת גם הם. תודה, שלומית קדם - שיחה 22:36, 19 במאי 2008 (IDT)
replies: text: :התיקון של ההערה השנייה השאיר משפט סותר - "ההפקה הבאה של "הטבעת" בהצגת בכורה התקיימה בשנת 2006", הוא מערבב עבר ועתיד. באיזו שנה תתקיים ההופעה הבאה?

text: :המשפט האחרון עדיין כתוב לא אנציקלופדי - מי אלו אותם "זומבים" ובמה מתבטאים "טלטולם" ו"השתוללותם"? יש לכתוב ישר וברור את שרוצים לומר.

text: :אפנה לאלדד בשני ענייני איות - לגבי "מינוי"/"מנוי" ו"בימה"/"במה", שרלוונטיים לערך. תוכלי להפנות לכאן את מומחי המוזיקה? תומר - שיחה 23:39, 19 במאי 2008 (IDT)
replies: text: ::שלום תומר,

text: ::"מינוי" הוא מה שמקבל מנוי בתיאטרון, מנוי על עיתון וכו'. אלה שיש להם מינויים הם "מנויים" (זמן רב היה לי קשה לקבל את זה, אבל נראה שכך מקובל על פי העברית התקנית: subscriber הוא מנוי, ואילו subscription הוא מינוי, למרות שביומיום אנחנו נוהגים לקרוא גם ל-subscription "מָנוי").

text: ::בנוגע לבמה מול בימה - לא הבנתי מה שאלתך. ראיתי שבערך כתוב "במה", ואותם מופעים של "במה" נראים לי נכונים. אם יש משפטים מסוימים שהיית רוצה לשנות, אולי תעתיק אותם לכאן ותשאל ספציפית לגביהם. אלדד • שיחה 00:15, 20 במאי 2008 (IDT)
replies: text: :::עכשיו מצאתי שיש גם כמה מופעים של "בימה". אפשר לשנות גם אותם ל"במה". למעשה, עד כמה שידוע לי, "במה" ו"בימה" שתיהן מילים נרדפות, אם כי "בימה" היא מילה ישנה יותר, ורואים בה בצורה מובהקת יותר את ההשתלשלות מיוונית (bema). אלדד • שיחה 00:23, 20 במאי 2008 (IDT)
replies: text: ::::אני משתמשת בדרך כלל ב"במה" ביחס למבנה הממשי, שעליו מתנהלת ההצגה, ואילו את "בימה" אני רואה בהוראה מופשטת יותר של הצגה באופן כללי, על בימת תיאטרון או אופרה כל שהיא, לא מסוימת, אבל נכון שבמקרה זה אפשר להשתמש במילה במה לכל אורך הערך. בקשר להפקת "הטבעת" ב-2006 אתה צודק,  התרשלות שלי שתוקנה עכשיו.שלומית קדם - שיחה 16:16, 20 במאי 2008 (IDT)
כמה הערות נוספות: 
*"הם החלו להטיל ספק בעליונותו של הפסטיבל על פני בתי אופרה גרמניים אחרים, והיו שהביעו את דעתם, כי הפקות מעניינות יותר עולות במקומות אחרים" - מדוע ראוי לציין שהיו שחשבו כי הפקות מעניינות יותר עולות במקומות אחרים?
*הפסקה הראשונה בחטיבת "פסטיבל ביירוית במאה ה-21" אינה קוהרנטית עם הפסקה האחרונה, החדשה.
*יש להוסיף תיאורים לקישורים החיצוניים. תומר - שיחה 17:59, 22 במאי 2008 (IDT)
**אינני מבינה את השאלה - ברור שעליונותו של פסטיבל ביירוית נשענה כל השנים על ההנחה, ששם עולות ההפקות המשובחות והמעניינות ביותר של אופרות וגנר. אם יש המערערים על עליונות זו, ברור שהטענה שהם מסתמכים עליה הוא קיום הפקות מעניינות יותר בבתי אופרה אחרים. המשפט השני נובע ישירות מן הראשון.
**שיניתי.
**אנסה להוסיף תיאורים, אבל במקרים אחרים נתקלתי בבעיה טכנית בהוספת טקטס בעברית לקישור חיצוני בלועזית. אם יקרה כדבר הזה, אני מקווה שיימצא מישהו מוצלח ממני להכנסת ההסברים במקום המתאים.
**תיקנתי כמה מתיקוניך, שלא נראו לי, אבל בניסוח שונה משהו מן הקודם.שלומית קדם - שיחה 18:27, 22 במאי 2008 (IDT)
***שיניתי בהתאם לדברייך. הבעיה בניסוח הקודם הייתה כלליותו.
***אוקיי.
***שילבתי את התיאור העברי עם הכתובת שבאנגלית.
***סבבה.

text: ::הצעתי את מומלצוּת הערך, והוא כעת ברשימת ההמתנה. תומר - שיחה 20:34, 22 במאי 2008 (IDT)
thread_title: ביקורת עמיתים

message: *"בשנות ה-20, זמן רב לפני עליית המפלגה הנאצית, נעשתה ויניפרד וגנר, שעמדה בראש הפסטיבל לאחר מות בעלה זיגפריד בשנת 1930" מי זאת ויניפרד וגנר ומי זה זיגפריד?
*"הפקותיו החדשניות של וילנד הזמינו השוואה לאלה של וולפגנג, " - איזה הפקות של וולפגנג? האם הייתה חלוקה בין האחים, שנה אחת וילנד מפיק ושנה שנייה וולפגנג?
replies: text: אביהו • שיחה 21:53, 8 ביוני 2008 (IDT)
replies: text: :עניתי על שתי השאלות. מה בדיוק היה סדר העבודה בין וילנד לוולפגנג אינני יודעת ואין פירוט, ברור שחלק מן ההפקות היו של וילנד ואחרות של וולפגנג, אבל נראה שוולפגנג התרכז יותר בצד הניהולי של הפסטיבל עד מות וילנד, שאז לקח עליו את כל ההפקות.שלומית קדם - שיחה 09:45, 9 ביוני 2008 (IDT)
thread_title:  שתי שאלות בעקבות קריאת הערך 

message: מן הסתם יש לו גרסה מקוונת. האם הוא נמצא באחד הקישורים כאן? ערןב - שיחה 13:29, 9 ביוני 2008 (IDT)
replies: text: הכנסתי את הקישור והעברתי לשם את הפסקה מ"מקורות".שלומית קדם - שיחה 20:59, 9 ביוני 2008 (IDT)
thread_title:  המאמר של דליה שחורי - גרסה מקוונת? 

message: עוד ערך שהיה מומלץ בקריטריונים של 2006/7. כיום חסר ייחוד, ממעיט בהערות שוליים, קצר ולא ממש מכסה את הנושא. • חבר לחיים - אמצו כלב! ‏Ori‏ • PTT‏ 19:28, 6 בדצמבר 2013 (IST)
replies: text: צודק גילגמש • שיחה 21:04, 6 בדצמבר 2013 (IST)

text: הרחבתי מעט, הוספתי תמונות והערות שוליים. אשמח אם עוד חברים יראו לנכון להוסיף ולהרחיב.שלומית קדם - שיחה 17:33, 8 בדצמבר 2013 (IST)
replies: text: :המשפט: "מבחינה אמנותית, נחל הפסטיבל הצלחה יוצאת דופן – "בביירוית אירע משהו, שנכדינו וילדיהם עתידים לזכור", כתב צ'ייקובסקי, שבא לפסטיבל ככתב רוסי." איננו ברור. הכוונה שצ'ייקובסקי היה כתב של עיתון מסוים? אם כן, איזה?

text: :לא ברור למה לודוויג המשיך לתמוך בווגנר אם כתוב שהסתכסכו.

text: :לגופו של עניין: לדעתי, התוספת האחרונה של שלומית מספיקה וכעת הערך מכסה את הנושא. אמנם יש מעט הערות שוליים וכדאי להוסיף עוד, אך בעיני הערך טוב כמו שהוא. לגבי חסר ייחוד - אני לא יודע, כל ערך הוא מיוחד בזכות עצמו, אני לא חושב שזה מספיק כדי לבטל את ההמלצה. אציין שאני לא מבין גדול במוזיקה ואם יש הערות מהותיות לגבי החלק העובדתי של הערך, אז זה הזמן להציגן. גילגמש • שיחה 13:20, 9 בדצמבר 2013 (IST)
replies: text: ::גם עכשיו הערך טוב (כמו כל הערכים של שלומית), אבל אני חושב שהוא כבר לא עומד בחוץ כמו ערך מומלץ. הסטנדרטים של היום השתנו. • חבר לחיים - אמצו כלב! ‏Ori‏ • PTT‏ 14:39, 20 בדצמבר 2013 (IST)
replies: text: :::מה היית מציע להוסיף או לשנות? אני מסכים שהסטנדרטים היום נוקשים יותר, אבל לדעתי הערך עומד בסטנדרטים המחמירים המקובלים כיום. גילגמש • שיחה 11:59, 21 בדצמבר 2013 (IST)

text: חן, זה כבר לא זה. היום קוראים ערך, ואפילו אם הוא מכסה טוב את הנושא, זה לא מספיק. ערך מומלץ היום צריך לגרום לך להגיד "wow". • חבר לחיים - אמצו כלב! ‏Ori‏ • PTT‏ 16:17, 21 בדצמבר 2013 (IST)
replies: text: :טוב, נורא קשה לתקן ככה. בעיני הערך סביר ועומד בקריטריונים. אם תוכל לפרט למה הערך לא עושה לך וואו אז יתכן שאשכתנע לתמוך בהסרת ההמלצה. כמובן שאתה יכול להצביע גם על סמך תחושה אישית שהערך לא טוב, גם בלי להצביע על פגם ספציפי כלשהו, אבל לדעתי הערך לא יאבד את המלצתו על סמך הטיעון הזה. גילגמש • שיחה 16:23, 21 בדצמבר 2013 (IST)
replies: text: ::הערך אכן טוב, אין עוררין על כך. אבל יש בו טענות רבות שאינן ברורות וחסר מידע שמאפשר לקורא להבין מקריאת הערך בלבד את מלוא הנושא. כלומר, בפרק שנותיו הראשונות של התיאטרון בפסקה האחרונה נכתב :"עד שנות ה-20 של המאה העשרים, התנהלו ההצגות בביירוית מתוך הקפדה מוחלטת על המסורות שנקבעו בחסות המלך לודוויג. אף לא תו יחיד "קוצץ" מן הפרטיטורות העצומות, וזאת מבלי להתחשב במגבלות הסיבולת של הקהל. ריכרד וגנר תבע נוכחות בעלי חיים אמיתיים על הבמה למילוי תפקידי החיות השונים, וקוזימה וגנר המשיכה בדרכו. כתוצאה מכך זכו עולי הרגל לביירוית לראות במחזור "טבעת הניבלונגים" את בעלי החיים הנלווים אל גיבורי מחזור הטבעת, את העורבים של ווטאן, האל הראשי השוכן בוואלהאלה, להקת העזים החיות של פריקה, אשתו, ואת הדוב והקרפדה של זיגפריד, נכדו של ווטאן מבתו זיגלינדה. בנות הריין היטלטלו, על-פי הוראת וגנר, על כבלים שחוברו אל תקרת הבמה דרך "מי נהר" של אריג רשת כחול-ירוק. מקהלות הענק, בייחוד, היו אות ומופת לתוצאותיו של תרגול טבטוני יסודי." בערך מומלץ היה מצופה לקבל הסבר מקיף וברור על מהי פרטיטורה, מהן המסורות שנקבעו על ידי המלך לודוויג, הסבר קצר על תוואי הסיפור הבסיסי של טבעת הניבלונגים (בין אם בהערת שוליים מורחבת או בשני משפטים/פסקה מקדימה) - אחרת כל המידע שנמצא בפסקה הזו מיועד ליודעי ח"ן בלבד. אולי אפשר להוסיף תמונה של העץ המשפחתי של זיגפריד כדי להקל על הקורא שאינו בקיא בסיפור יעזור.בפרק ביירוית והרייך השלישי - נראה שאפשר בקלות להזכיר את מצבת הזיכרון לטובת זמרים יהודים שנרצחו במחנות ריכוז שהוקמה בשנות ה-70 לאחר מותה של ויניפרד וגנר, שהתנגדה שנים ארוכות להצבתה. המשפט האחרון בפסקה, על אף שהוא פיקנטי ומעורר עניין "בשנות מלחמת העולם השנייה נמסר הפסטיבל לידי המפלגה הנאצית, שהמשיכה לממן אופרות למען חיילים פצועים ששבו מהחזית. חיילים אלה נאלצו לשמוע הרצאות על וגנר לפני ההצגות, ורבים מצאו את הפסטיבל טרחני ומייגע. עם זאת, בהיותם "אורחי הפיהרר", איש מהם לא התלונן. אף על פי כן, נקל היה לראות, שהיו מעדיפים לבלות את הזמן עם משפחותיהם." אינו משדר אמינות גבוהה. כיצד ידוע לנו פריט מידע זה? האם יש כתבה או ספר שיכולים לאמת את המידע?באופן כללי נראה שכל פעם שיש הפקה חדשה של טבעת הניבלונגים, הקהל מזועזע ושמרני ויוצא נגד ההפקה פורצת הדרך והחדשנית. זה מעייף באיזשהו שלב לקרוא את זה כל כך הרבה פעמים (מופיע כמעט בכל פרק לאחר תקופת ההרצה הראשונה עליה פיקח וגנר עצמו). מעבר לסגנון וניסוח, בתור ערך מומלץ אני חושב שיש מקום להוסיף על האופי השמרני/תרבותי של האופרה (עם התייחסות למקרה הבוחן הגרמני). ובהקשר רחב יותר של עולם האופרות, למקם את הפסטיבל וייחודיותו. האם הוא אכן חדשני כל כך וחשוב כל כך בעולם גם כיום? כיצד הוא נתפס בקרב מבקרי תרבות? וכיצד הוא נתפס בקרב קהל האופרות? חסר פרק של ביקורת.וכמובן שחסרות הערות שוליים באופן משווע. אבל לא זו הנקודה הדרמטית בערך. אם לסכם זאת בצורה ממצה וקצרה - הערך לא מוסיף דעת על העולם הסובב את פסטיבל ביירוית (מושגים חשובים, מסורות, תרבות, השפעה, חשיבות האופרה של וגנר וכיוב'), ולכן הוא לא מעודד ידיעה וקריאה נוספת בנושאים הסובבים מצד הקורא. גארפילד - שיחה 17:56, 23 בדצמבר 2013 (IST)
replies: text: :::כן, הטענות האלה באמת טובות. אני מקווה שמשתמש:שלומית קדם תטפל בזה ונשמור על הסטטוס של הערך. בסך הכל אני מתרשם שמדובר בערך נאה. גילגמש • שיחה 07:49, 24 בדצמבר 2013 (IST)
replies: text: ::::אינני יכולה להתייחס ברגע זה לכל הטענות הנזכרות כאן, ואעשה זאת כשאתפנה. עם זאת, לגבי פרטיטורה - כיון שיש קישור לערך, אינני רואה צורך להסביר בגוף הערך הזה מהי פרטיטורה, שאם לא כן, נצטרך להסביר כל מושג הנזכר כאן. בדיוק לשם כך יש קישורים. לגבי בעלי החיים שציינת - לא הבנתי מה לא ברור בפסקה הזאת. במה שנוגע להערות שוליים, אתה צודק, ואעשה כמיטב יכולתי להוסיף אותן. לא הבנתי מה מעייף בקריאה על התמורות שחלו בהפקות האופרה, שהן לדעתי הדבר החשוב ביותר לגבי פסטיבל ביירויות בעשרות השנים האחרונות, ואינני רואה איך אפשר להשמיט דווקא אותן אבל להוסיף מידע היסטורי על העולם הסובב את הפסטיבלן. לגבי השאר - אראה מה אני יכולה לעשות, בלי התחייבות.שלומית קדם - שיחה 10:21, 24 בדצמבר 2013 (IST)
replies: text: :::::הי שלומית, קצת תגובות לתגובתך:1. לא התכוונתי שיש צורך לפרט על כל מהות הפרטיטורה. עוד שתי מילים בסוגריים (גיליון התווים) יכולות להספיק כדי להפוך את המושג לנגיש יותר ומעורר עניין מספיק בשביל לפתוח את הלינק אליו. אני מקבל מראש את הטענה שזה עניים של טעם והעדפה אישית ולא נושא אקוטי2. בפסקה עם בעלי החיים יש פירוט על הדמויות השונות באופרה המדוברת. לקורא הממוצע אין את ההבנה האינסטינקטיבית שלך יש בנושא זה. לכן המלצתי לעבות קצת עם תמונה בצד שמפרטת את עץ המשפחה של זיגפריד (כדי להקל על הקורא את ההבנה שמדובר בדמויות מהאופרה והחיות שמתלוות אליהן. שוב עניין של טעם.3. התמורות באופרה - התיאורים שלך את התמורות חוזרים על עצמם. פלוני בה ועשה גרסה מודרנית, הקהל היה המום. זה חוזר על עצמו כל הזמן. זה מעייף לקרוא את זה. וגם קצת קשה להתחבר לכך שכל פעם הקהל היה המום. ניתן לשער שעד ימינו הקהל כבר יבין שהוא הולך לאכול קש בהפקות של פסטיבל ביירוית, מכיוון שהנהלת הפסטיבל משתדלת כל הזמן לחדש אותו. באופן כללי אני חושב שניתן היה לרכז את המידע על הנושא הזה בפרק שקשור להפקה של הפסטיבל בו מתוארים הדילמות של מארגני הפסטיבל והאתגרים (להיות חדשניים כדי שיהיה צידוק להמשך קיום הפסטיבל, ומצד שני להמנע מלעורר את זעם הקהל כדי שאנשים ימשיכו לבוא). הדברים האלו שזורים לאורך הטקסט, אבל לא מצויים בפרק נפרד, ולדעתי מהווים תמה מרכזית בפני עצמה שיש לקרוא.4. המידע ההיסטורי על העולם הסובב את הפסטיבל - כוונתי בנושא זה הייתה להסביר באיזה עולם הפסטיבל פועל. הדבר משול לסיטואציה בה את כתבת ערך על נשיא ארצות הברית והאנשים השונים שאיישו את התפקיד, ואת גישתם השונה לתפקיד וההישגים המשמעותיים שנעשו והנשיאים המשמעותיים ביותר. ערך שכזה יהיה חסר את הרקע של השיטה הדמוקרטית באמריקה, סוגיית המפלגות הגדולות, אזורי הבחירה ושיטת הבחירה, המסורות האמריקאיות שקשורות לנשיא (לרבות אמונות תפלות בשביל הפיקנטריה). רקע זה, יוכל להעצים את המידע שנתת על הנשיאים השונים והשינויים שהובילו (וגם יבהיר לקורא מדוע השינויים האלו היו כה קשים להשגה).אני מקווה שהערות אלו ברורות יותר, וכמו כן מעל לכל, יש לציין שנהנתי מאד לקרוא את הערך והוא הרחיב את ידיעותי בתחום שלא הכרתי (למרות שאני אוהב מאד את מחזור טבעת הניבלונגים) :-) גארפילד - שיחה 14:43, 24 בדצמבר 2013 (IST)

text: :::::הי גארפילד. מצטערת, אבל כנראה יש איזה נתק בין דבריך להבנתי אותם. מה הקשר בין החיות השונות שווגנר הכניס לאופרות שלו והתעקש להעלות על הבמה לבין עץ המשפחה שלו? כנראה פספסתי כאן משהו. הרי ברור מן הנאמר שם שמדובר בדמויות מן האופרות ולא בבני משפחתו של וגנר. לגבי האופרות, הכנסתי את הפתיח של טבעת הניבלונגים עם הפנייה לערך המורחב, שבו מובאת עלילתה של כל אופרה בטטרלוגיה בהרחבה.לגבי העולם שבו החל והמשיך לפעול הפסטיבל, נראה לי שיש לא מעט חומר בכיוון זה, בעיקר לאחר עליית הרייך השלישי. לעניין פרטיטורה ומשמעה - קשה לי לראות בדמיוני אדם שאיננו יודע מה היא פרטיטורה ויגלה עניין בערך הזה, שפונה מעצם טבעו ליודעי ח"ן, במידה מסוימת. לגבי הגישות השונות והמתחדשות להפקה, אחזור על דברי מקודם - אני חושבת שזה פן חשוב ומעניין בהבנת פסטיבל ביירוית וההתפתחויות שחלו בו במשך השנים, יותר מן ההיסטוריה שסבבה אותו. כפי שאמרת בדוגמה של נשיאות ארצות הברית - הנשיאים השונים וגישותיהם השונות לתפקיד, כמו כאן מנהלי הפסטיבל השונים לאורך השנים וגישותיהם השונות להפקות. בסוגריים אוסיף, שבשום פנים לא הייתי לוקחת על עצמי כתיבת ערך על נשיאי ארצות הברית, וגם כשמדובר בפסטיבל ביירוית, אינני מתיימרת לחקור לעומק את הרקע ההיסטורי והשלכותיו על הפסטיבל, ואינני חושבת שהוא חיוני לערך. אבל כמובן, אם יבוא היסטוריון וירצה להוסיף חומר זה, אתמוך בכך בכל לבי.שלומית קדם - שיחה 17:20, 24 בדצמבר 2013 (IST)
replies: text: ::::::מדובר בערך טוב מאוד וחבל מאוד לאבד את הסטטוס המומלץ שלו. לטעמי חסרים פה הרבה הערות שוליים (הוספתי כמה בקשות להערות שוליים כמו שאפשר לראות פה:  הסתרתי את העריכה כי מדובר בעניין לא מהותי לערך רגיל וזה נחוץ בעיקר כדי להעביר את הערך מסטטוס הערך הטוב לסטטוס המומלץ והמצוין וחבל לכער את הערך עם בקשות כאלה. כמו כן, לטעמי המבוא קצר מדי. בערך הגרמני מצאתי פירוט לגבי ההצגות השונות שכדאי לתרגם לפי דעתי. בנוסף, הערך הצ'כי המומלץ גדול בהרבה מהערך העברי. יש שם תוספות רבות שכדאי לשקול להוסיף לערך העברי. בסך הכל מדובר בערך מצוין וחבל אם הסטטוס המומלץ יוסר ממנו. גילגמש • שיחה 06:18, 8 בינואר 2014 (IST)
replies: text: ::::::::שלום גילגמש. קראתי בעיון את הערותיך והשתדלתי לשפר את הערך ולהוסיף לו, עד כמה שיכולתי. את הבקשות למקור לא הצלחתי למלא עד כה - המידע מופיע בערך האנגלי, אך גם שם ללא מקור, וגם במילון גרוב לא מצאתי אזכורים שאפשר להסתמך עליהם. לדעתי, חסרון המקורות המסוימים האלה איננו פוגם בערך, ואני מקווה שבהמשך יזדמנו לידי מקורות מתאימים (ספר על וגנר, שברגע זה איננו בידי אבל אשתדל להשיג אותו) ואוכל להוסיף אותם. אני מקווה, שהערך כפי שהוא עכשיו עונה על הציפיות. שלומית קדם - שיחה 19:02, 9 בינואר 2014 (IST)
replies: text: :::::::::ללא ספק נעשתה עבודה גדולה וחשובה לשיפור הערך. כאן אני מודה גם לאורי שדואג להציף את הבעיה ובדרך זו אנחנו משפרים את הערכים המומלצים או מסירים את תג ההמלצה. הערך הנוכחי עבר שיפור רב במהלך הזמן שהיה ברשימת ההמתנה. מבחינתי הוא מעניין ומקיף. אני לגמרי לא מומחה לתולדות המוזיקה ויתכן שמומחה יחשוב שהערך לוקה בחסר. בשלב זה אצביע נגד הסרת ההמלצה, חרף מיעוט הערות השוליים. לגבי ספרים חסרים - פעמים רבות אפשר למצוא הרבה חומר ברשת. בערך הצ'כי יש עוד כמה פרקים שעשויים להיות רלוונטיים כמו "מבצעים" (שאפשר לאחד עם הפרק העברי "הנהלת הפסטיבל"). יתכן שגם מידע נוסף שמופיע שם רלוונטי לפה. בסך הכל אהבתי את הערך במצבו החדש. גילגמש • שיחה 06:41, 11 בינואר 2014 (IST)
תודה, חן. הזמנתי עכשיו ביוגרפיה של וגנר (מאת האנס גל) מאמזון והיא צפויה להגיע באמצע פברואר. אז אוכל להוסיף מקורות ולהרחיב לפי הצורך.שלומית קדם - שיחה 13:06, 11 בינואר 2014 (IST)

text: אם כך, אני מציע להשאיר כרגע את הערך ללא הצבעה בסטטוס הנוכחי שלו ולדון פעם נוספת בסוגיות שעלו בדיון לאחר השלמת התוספות השונות. גילגמש • שיחה 14:07, 11 בינואר 2014 (IST)
replies: text: :הספר שהזמנתי הגיע היום. התחלתי בעבודה ואמשיך בימים הקרובים.שלומית קדם - שיחה 18:42, 4 בפברואר 2014 (IST)
thread_title:  הערות מרשימת ההמתנה 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.opera-online.com/en/items/productions/gotterdammerung-bayreuther נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:12, 21 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)